section_heading: Povijest
paragraph_text: Dana 1. rujna 1799. godine osnovana je banka Manhattan Company, koja se 1955. godine spojila s Chase National Bank (osnovana 1877.) u jedinstvenu Chase Manhattan Bank. Prvotna Chase National Bank ostvarila je poslovni uspjeh kada je 1930. godine kupila Equitable Trust Company iz New Yorka, čiji je najveći dioničar bio John D. Rockefeller ml., nakon čega je postala najvećom bankom u SAD-u i na svijetu. Nova Chase Manhattan Bank postala je 1969. godine, pod vodstvom Davidom Rockefellerom, novom glavnom kompanijom Chase Manhattan Corporation.